יותר מ-2000 איש בצ'ן-ג'ואו שבפרובינציית הו-נאן חתמו על עצומה בקריאה לשחרר את מתרגלי פאלון גונג העצורים ולהביא את הרודפים לדין. כשאחד האנשים חתם בחגיגיות בטביעת אצבע על העצומה הוא אמר: "אנו חיים תחת הרודנות של המפלגה הקומוניסטית הסינית (מק"ס). אנו יודעים היטב כמה אכזרית היא המק"ס. אף על-פי שאינני מתרגל פאלון גונג אני יודע שמייסד השיטה מר לי הונג-ג'י מלמד את תלמידיו לחיות על-פי "אמת-חמלה-סובלנות". אני מעריץ את הפאלון גונג. השיטה מאפשרת לרומם את המוסריות של סין. אני תומך בפאלון דאפא".
עברו כ-14 שנה מאז הנחיתה המק"ס בכל רחבי המדינה את הרדיפה נגד הפאלון גונג. עוד ועוד אנשים מתוודעים לסיפור האמיתי של הפאלון גונג ובוחרים לעמוד לצד האמת. הם תומכים בפאלון גונג וקוראים לסיום הרדיפה בדרכים שונות.
1. גב' ג'יאנג מיי-לאן בת 65 נעצרה ונשלחה ב-7 בספטמבר למרכז לשטיפת מוח בלא-דאן-הה. היא מתה אחרי 23 יום של עינויים אכזריים. כל איבריה הפנימיים ניזוקו עקב מכות חמורות. פיה וגופה כוסו בשלפוחיות כתוצאה מכוויות עקב חשמול באלות מחשמלות. אזור איברי המין שלה היה מכוסה בדם.
2. גב' הה ג'ין-צווי בכירה בגמלאות ממשרד הארכיב בצ'ן-ג'ואו נעצרה ב-3 ביולי בביתה על ידי שוטרים מקומיים. ביתה עבר חיפוש וביזה. היא כלואה במשך חודשים. התרגול בפאלון גונג שיקם בעבר את בריאותה ואת אושרה.לאחר ששרדה תאונת מכונית בגיל 31. היא נאסרה כשחילקה עלונים למשפחות במתחם מגוריה עם הסיפור האמיתי של הפאלון גונג.
3. מתרגלת הפאלון גונג גב' שו צ'ן-שנג עבדה במפעל לסיגריות בצ'ן-ג'ואו. היא נעצרה ב-16 במאי ברחוב על ידי שוטרים מקומיים. הם כבלו את ידיה מאחורי גבה וחקרו אותה במשך 12 שעות. מנעו ממנה שתייה, אוכל ושימוש בשירותים. היא מתה בתוך מכונית משטרה בדרך למרכז מעצרים. המשטרה לא הודיעה למשפחתה על מותה, אלא לאחר יומיים. המשטרה טענה שהיא נפטרה מהתדרדרות פתאומית עקב מחלה. ניסיונה של המשפחה להשיג אישור לניתוח אחר המוות נתקל בקשיים. אלה ששמעו על מותה הביעו צער וזעם וקראו לצדק.
4. גב' לי ג'יא-ג'ו מתרגלת ממחוז יונג-שינג מתה ב-16 באפריל אחרי מאסר ועינויים במשך פעמים רבות. היא נעצרה במאי 2011 על ידי "משרד 610" ורשויות הואנג-ני-שיאנג ונלקחה למרכז לשטיפת מוח. גב' לי פתחה בשביתת רעב כדי למחות על הרדיפה. לאחר מחצית החודש שם קיבלה זריקה שהכילה סמים בלתי ידועים ואז נשלחה לביתה. אולם מצב בריאותה התדרדר, כנראה כתוצאה מהסמים, היא דיממה כל הזמן ולבסוף מתה.
5. ב-24 בפברואר פרצו לביתה של גב' לי שיאו-אי יותר מ-20 בכירים ושוטרים בעיירה שי-פנג-דו ועצרו 12 מתרגלי פאלון גונג שלמדו את הפא בביתה. גב' לי שיאו-אי וגב' צ'ן ג'יאן-מיי נלקחו למחנה עבודה בכפייה בג'ו-ג'ואו למשך 12 חודשים.
6. בערב הקונגרס הלאומי ה-18 של המפלגה הקומוניסטית נשלחו עשרות מתרגלי פאלון גונג בצ'ן-ג'ואו למרכזים לשטיפת מוח. אחדים נלקחו למרכז לשטיפת מוח לאו-דאו-הה. גב' וואנג שיאו-פינג ממוז גווי-יאנג הייתה אסורה שם במשך יותר מחודש ימים.
הזוועות שמבצעת המק"ס עוררו אי שביעות רצון חזקה בציבור ואנשים החלו ביוזמה של חתימה על עצומות. יותר מ-2000 איש חתמו עד כה על עצומה בקריאה לשחרר את מתרגלי פאלון גונג העצורים ולהביא את הרודפים לדין.
גברת אחת אמרה: "האם הם שוב עוצרים מתרגלי פאלון גונג? מצאו עוד אנשים לחתום. ראיתי הודעה ברחוב האומרת שמתרגלת פאלון גונג הוכתה למוות על ידי המשטרה. האם זה נכון?" האדם שאסף את החתימות אמר לה שזה נכון. מקרים רבים כאלה מתרחשים בסין.
מייד כשסיים פנה אדם אחר ואמר: "הם איומים. כולנו צריכים לחתום". אדם מבוגר אמר: "מצאו אנשים רבים והביאו את הרודפים לדין. מה שהם עשו היה בלתי חוקי לחלוטין. אני חבר במפלגה הקומוניסטית. המק"ס היא מרושעת מדי. אני רוצה לעזוב".
האדם שאסף חתימות סיפר לקבצן על העצומה. הקבצן אמר: "המפלגה הקומוניסטית מרושעת מאוד. מה שעשתה מנוגד להיגיון. אני רוצה לחתום". לקבצן לא היו כפות ידיים והוא השתמש בפרק כף היד להחזיק בעט, כשהוא כותב בזהירות את שמו אות אחר אות.
אישה אחת הכירה את אוסף החתימות ואמרה: "בוודאי שאחתום. לתרגל פאלון גונג אינו בניגוד לחוק. השוטרים אינם עושים מה שעליהם לעשות. הם מתעלמים מהפושעים ועוצרים אנשים טובים".
איש אחד אמר: "אני אחתום אם זה כדי להציל את אנשי פאלון גונג. אני מכיר חלק מהם. הם באמת אנשים נחמדים". כשאחרים שמעו מה שאמר, גם הם חתמו.
אוסף החתימות קיבל מכתב תודה ובו נאמר: "אף על-פי שאינני מתרגל פאלון גונג קראתי את "ג'ואן פאלון" של מר לי הונג-ג'י ואני מכיר כמה מתרגלי פאלון גונג. אני ממש המום כיצד אנשים נדיבים אלה נרדפים בצורה איומה. מדוע רודפת המק"ס את האנשים האלה שלא עושים שום דבר רע אלא רק מביאים תועלת לחברה? הם אפילו לא נאבקים חזרה. במקום זאת הם סובלים בשקט ומקריבים את חייהם כדי להגן על אמונתם ועל המורה שלהם. אני חושב שאנשים אלה נהדרים. רק מורה אדיר יכול להשיג זאת. אני מודה במיוחד לטיפול ותכנון של מאסטר לי. מאז חתמתי על העצומה הקוראת לשחרר מתרגלי פאלון גונג, מצאתי עבודה מושלמת וכל דבר בחיי החל לפעול נהדר. הייתי רוצה להעניק כבוד מרחשי לבי למאסטר לי ותקוותי היא שכל מתרגלי פאלון גונג ישלימו את המשימות שלהם היטב ויהיה להם עתיד נהדר".